Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 43/2001. (XII. 18.) EüM rendelethez
Paragraph Index: 1446

3. A munkaterület rövid, jellemző leírása Az élelmezési menedzser munkakörében vezetői, szervezői, koordináló, ellenőrző feladatokat lát el, különböző élelmezési feladatokat ellátó szervezeti és/vagy funkcionális egységekben. A szervezet munkafolyamatainak, fejlesztési stratégiájának megfelelően látja el feladatát, illetve érvényesíti érdekeit. Tevékenységét az alábbi munkahelyeken látja el: 3.1. A társadalmi étkeztetés területén — csecsemőotthonokban, — bölcsődékben, — óvodákban, — napközi otthonos óvodákban, — gyermekotthonokban, — oktatási intézményekben, — általános iskolai napközi otthonokban, — menzán, — általános és középiskolai diákotthonokban, — kollégiumokban, — gondozási központokban, — szociálisan rászorulók étkeztetésében, — házi segítségnyújtásban, — családsegítésben, — pszichiátriai és szenvedélybetegek nappali intézményeiben, — bentlakást nyújtó intézményekben, — rehabilitációs nappali ellátást nyújtó intézményekben, — szociális konyhákban vagy népkonyhákban. 3.2. Egészségügyi ellátás területén Egészségügyi szolgáltatást nyújtó intézmények központi és befejező-tálaló konyháiban. 3.3. Fegyveres testületek és sportolók élelmezésében. 3.4. Munkahelyi és üzemi étkeztetésben. 3.5. Vendéglátásban. III. A szakképesítés szakmai követelményei A foglalkozás gyakorlása során előforduló legfontosabb feladatok — Táplálkozás-egészségügyi ismeretek alkalmazása. — Népegészségügyi program elősegítése. — Minőségügyi és minőségirányítási feladatok végzése. — Szervezési és vezetési ismeretek alkalmazása, ellenőrzési feladatok ellátása, teljesítmény értékelése. — Humánmenedzsment tevékenység végzése. — Jogi és etikai ismeretek alkalmazása. — Gazdálkodás, tervezés és költségvetés alapismereteinek alkalmazása. — Információs technikák, informatikai ismeretek alkalmazása. — Marketingmenedzsment tevékenység végzése. 2001/147. szám

Source: https://magyarkozlony.hu/hivatalos-lapok/5f0f705143d926a8e555bc88cabca66980dcccd9/dokumentumok/2d36f8178af80aa8f566dcc14be617a30bc46a3d/letoltes